**Kinna Winda**

Wenn ich heit an frier denke

wie ich noch in die Schul gang bin,

ware Winda immer strenger,

un länger wies mit Schnee anfing.

Gleich am Wald am Molleweiher,

han mir uns e Bohn gebaut,

un mit wahrem Feiereifer

uns die Abfahrt zugetraud.

Ziemlich weit de Schlidde ziehe

bis enuff zum Schützestand

un bis spät an jedem Owend,

mir ware ausser Rand un Band.

Alles hat sich dort versammeld,

owends sin ach größere kumm,

was war das e scheenes Läwe

mir han gar kenn Enn gefunn.

Jeden Tag die gleiche Gaudi,

no da Schul sechs Woche long.

Schnee so hoch bis on die Wade,

off em Trottoir e Päädche als Gong.

Om scheenschde war die long Abfahrd,

von da Rußhütter Strooß bis zum Doole Karl,

meterhoch Schnee rechts un lings off gestabelt,

gings donn los wie im Eiskanal.

Das sinn so Gedanke die jetzt im Dezember

mich iwwerfalle, die mich zweifle mach,

war das wirklich wohr, hadde mir wirklich so viel Schnee?

Ich muss schon san, es war wirklich kloor.

Es muss so gewän sin, denn off alde Bilda,

do is noch de Schnee wie in meinem Kopp.

Wenn ich die sien, dann wäs ich doch,

das war nit geträmt, es war wirklich wohr.

Es war so scheen un ich wills nit vagesse,

das kommt so heit jo nimme vor,

die Kinna von heit kinne das nit ermesse,

bestimmt denke die monchmol, die Aldi s nit klor.

Christel Liesler-Kneip

Dezember 2015